
Общи положения

1. Настоящата програмна система се разработва в съответствие с чл. 70, ал. 1 и ал. 2 от Закона за предучилищното и училищното образование (ЗПУО), в сила от 01.08.2016 г.
2. Програмната система е част от стратегията за развитие на детската градина .
3. Програмната система е цялостна концепция за развитието на детето с подходи и форми на педагогическо взаимодействие, подчинени на обща цел.

I. Глобална цел

Цялостно развитие на детето в иновативна образователна среда, съобразена със съвременните изисквания и осигуряваща равен шанс за достъп до предучилищно образование.


II. Подцели

1. Повишаване на качеството на образованието в ДГ „Мир“ чрез образователен процес, съобразен с образователните направления, определени в ДОС за предучилищното образование, и постигане на максимално високи резултати.
2. Развиване на физическо, духовно и нравствено здраве на децата.
3. Развиване на интелектуалните възможности и комуникативните способности на личността, нейната индивидуалност и самостоятелност .
4. Формиране на гражданско самосъзнание и граждански добродетели.
5. Развитие на умения за създаване или поддържане на здравословен стил и условия за живот и за доброволното адаптиране към поведение, благоприятстващо здравето.
6. Формиране на екологична култура, екологично съзнание и екологично поведение.
7. Усвояване на знания за различни измерения на културните идентичности и за основни характеристики на интеркултурните отношения, което формира позитивно отношение към разнообразието във всички области на човешкия живот.



III. Приоритети

1. Образователно съдържание, включващо ключови за децата знания, умения и отношения по образователните направления и връзката между тях.
2. Връзка между всички възрастови групи в детската градина, както и към образователния процес в училище.
3. Ефективна система за проследяване на резултатите от процеса на усвояване на знания, умения и отношения
4. Обучение, възпитание и социализация за развитие на личността като индивидуалност и член на обществото.



IV.  ПОДХОДИ НА ПЕДАГОГИЧЕСКО ВЪЗДЕЙСТВИЕ


1. Игрови подход

                   В Детска градина „Мир” децата ще се възпитават, обучават и социализират чрез игра. Игровият подход допринася за активизиране на децата, за повишаване качеството на знанията, уменията и отношения. Ще се основаваме на факта, че в играта се създават обективни възможности за развитие на мисленето на учащите се.

2. Индивидуален подход
С децата ще се работи според нивото на индивидуалните постижения, възрастовите особености и интересите на всяко дете. 

3. Ситуационен подход – анализиране на познавателните събития от гледна точка на познавателната ситуация

· Социална ситуация – поставяне на децата в непосредствени отношения със заобикалящата ги среда
· Педагогическа ситуация – реализиране на процеса на взаимодействие учител  - дете и дете – учител.

4. Равнопоставеност и антидискриминация- дава се възможност за равен достъп и липса на дискриминация на всички деца, независимот тяхната вяра, етнос, физически и психически състояния.

5. Подход на хуманност и толерантност - детето в процеса на образование и възпитание е главна ценност. Педагогическото взаимодействие ще се основава на уважение към всеки участник.

6. Компетентностен подход - Формиране на знания, умения и отношения , чрез практическо ориентиране на образователното съдържание, стимулиране на мисленето и самостоятелността, формиране на практически умения и развитие на личността. Смяната на фокуса в обучението от преподаване на знания към овладяване на ключови компетентности и развитието на способности да се решават проблеми.
         Основни ключови компетенции:
1. Способност за комуникация на майчин език
2. Математически способности
3. Способност за комуникация на чужд език
4. Дигитална компетентност
5. Умения за учене
6. Социални и граждански компетенции
7. Инициативност и предприемачески умения
8. Компетентности в областта на културата и на творческите изяви

Детската градина е учеща се организация, където учителят постоянно учи, като определя начините за постигане на стандартите, начините за диалог с детето, начините за взаимодействие с колегите за улесняване развитието на детето. Децата учат в действителна ситуация, развивайки цялостно личностните си компетенции, а не отделни. Обучението е ориентирано не към целите, а към процеса на постигането им. Ученето е ориентирано към пораждане на въпроси и намиране на отговори, които да доведат до конкретни знания, умения и отношения. Крайната цел е детето постоянно да развива своите интереси и да подобрява своите способности.
Компетентностният подход е тясно свързан с интерактивното обучение. Тази връзка води до видими резултати.

V.  Форми на педагогическо въздействие

          Според Наредба №5 от 3. 06. 2016г. за предучилищното образование педагогическото взаимодействие се реализира в основна форма и в допълнителни форми.
Провеждат се в съответствие с прилаганата програмна система и зачитане на потребностите и интересите на децата.

· Основна форма на педагогическо взаимодействие- педагогическа ситуация
  Педагогическата ситуация протича под формата на игра. Тя се организира само в учебно време /15.09 до 31.05. на съответната година/. Осигурява постигането на компетентностите, определени в Държавния образователен стандарт за предучилищното образование. Конкретното разпределение на педагогическите ситуации по образователни направления се осъществява в седмично разпределение.Седмичното разпределение се разработва по възрастови групи от учителите на конкретната група преди началото на учебната година и се утвърждава от директора.
Седмичният брой на педагогическите ситуации за постигане на компетентностите, определени в ДОС за ДГ „Мир” е следният:
Първа възрастова група: 11 + 1/ ОС/
Втора възрастова група- 13 + 1 /ОС/
Трета възрастова група- 15 + 1/ОС/
Четвърта възрастова група- 17 + 1/ОС/
Допълнителната ситуация по ОС във всяка възрастова група реализира целите на гражданското, здравното, екологичното и интеркултурното образование в съответствие с разпоредбите на Наредба 13/21.09.2016г. и се осъществява от авторско тематично разпределение , разработено от педагогическия екип в ДГ „Мир“.

Продължителността на една педагогическа ситуация по преценка на учителя е:
За първа и втора възрастова група- от 15 до 20 мин.
За трета и четвърта възрастова група- от 20 до 30 мин.
За осъществяване целите на ДОС за предучилищно образование всички възрастови групи използват познавателните книжки и тематичното разпределение на издателство „Клет“ – „Анубис“ за всички образователни направления.

· Допълнителни форми на педагогическо взаимодействие
В допълнителните форми на педагогическо взаимодействие се разширяват и усъвършенстват отделни компетентности по образователните направления, които допринасят за личностното развитие и за разнообразяване живота на детето. Те се организират от учителя на групата извън времето за провеждане на педагогическите ситуации. Организират се в учебно и в неучебно време, по преценка на учителя, в съответствие с програмната система на детската градина, цялостната организация на деня и с интересите и потребностите на децата.
Допълнителните форми прилагани в целодневното обучение в ДГ „Мир” са:
· Утринна гимнастика- ежедневно
· Изобразителна дейност
· Музикални дейности
· Конструиране 
· Изграждане на здравно-хигиенни навици- ежедневно
· СРИ, ДИ, ПИ, драматизации- ежедневно
· Индивидуална работа- при възможност и по необходимост
· Дейности по избор- ежедневно
· Разходки- при подходящи метеорологични условия
· Екскурзии- при възможност
· Празници и чествания
· Откриване на учебната година
· Празник на есента
· Ден на толерантността
· Ден на християнското семейство
· Коледа
· Дни на здравето/януари- февруари/
·  1 - ви март
· 3 - ти март
· 8 - ми март
· Ден на пролетта 
· Ден на водата- 22 – ри март
· Честване на рожден ден на ДГ/април./
· Спортен ден
· Ден на Европа/09- ти май/
· Изпращане на ПГ
И други дейности по избор на учителят и според специфичните нужди на групата и на всяко дете.


VI.Разпределение на основните форми на педагогическо взаимодействие

Първа възрастова група
	ОБРАЗОВАТЕЛНО НАПРАВЛЕНИЕ
	БРОЙ ПЕДАГОГИЧЕСКИ СИТУАЦИИ

	1.Български език и литература
	1

	2.Математика
	1

	3.Околен свят
	1+1/ГЗЕИ/

	4.Изобразително изкуство
	2

	5.Музика
	2

	6.Физическа култура
	3

	7.Конструиране и технологии
	1

	                                             Общ брой:
	12



Втора възрастова група
	ОБРАЗОВАТЕЛНО НАПРАВЛЕНИЕ
	БРОЙ ПЕДАГОГИЧЕСКИ СИТУАЦИИ

	1.Български език и литература
	2

	2. Математика
	1

	3.Околен свят
	2+1/ГЗЕИ/

	4.Изобразително изкуство
	2

	5.Музика
	2

	6.Физическа култура
	3

	7.Конструиране и технологии
	1

	                                             Общ брой:
	14




Трета възрастова група
	ОБРАЗОВАТЕЛНО НАПРАВЛЕНИЕ
	БРОЙ ПЕДАГОГИЧЕСКИ СИТУАЦИИ

	1.Български език и литература
	2

	2.Математика
	2

	3.Околен свят
	2+1/ГЗЕИ/

	4.Изобразително изкуство
	2

	5.Музика
	2

	6.Физическа култура
	3

	7.Конструиране и технологии
	2

	                                            Общ брой:
	16



Четвърта възрастова група
	ОБРАЗОВАТЕЛНО НАПРАВЛЕНИЕ
	БРОЙ ПЕДАГОГИЧЕСКИ СИТУАЦИИ

	1.Български език и литература
	3

	2.Математика
	3

	3.Околен свят
	2+1/ГЗЕИ/

	4.Изобразително изкуство
	2

	5.Музика
	2

	6.Физическа култура
	3

	7.Конструиране и технологии
	2

	                                            Общ брой:
	18


Забележка:
1. Учебната година започва на 15 септември и завършва на 31 май. Броят на учебните седмици е 32, без ваканциите.



VII.      Допълнителни педагогически дейности, които не са дейност на детската градина
                ДПД  ще се осигуряват и включват в работата на детската градина , каквато е практиката и до  момента, по предварително направено проучване сред родителите на желанията им, както и според наклонностите и заложбите на децата.

VIII. Организация на учебното време

  Организация на учебното време за първа  и втора възрастова група
/15.09. до 31.05./

	Времево разписание
	Дейности

	7.0 ч.– 8. 00ч.
	· Прием на децата

	8.00ч. – 8.30ч.
	· Утринна гимнастика

	8.30ч. – 8.40ч.
	· Подготовка за закуска

	8. 40ч. – 9.00ч.
	· Закуска 

	      9.00ч. – 10.00ч.
	· Педагогическа ситуация
· Раздвижване
· Педагогическа ситуация

	10. 00ч. – 10.30 ч.
	Междинна закуска

	      10.30ч.- 11.30 ч.
	Допълнителни форми

	      11.30 ч.– 12.00ч.
	Подготовка за обяд

	      12.00ч. – 13. 00ч.
	Обяд

	      13.00ч. – 15.30 ч.

	Почивка и обеден сън

	      15.30ч. – 16.00ч
	Следобеден тоалет и ПИ

	      16. 00ч. – 16. 30ч.
	Подготовка за закуска и закуска

	      16. 30ч. – 19. 00ч.
	· Педагогическа ситуация- до 1
· Допълнителни форми
· Индивидуална работа
· Изпращане на децата



Организация на учебното време за трета и четвърта възрастова група
 /15.09. до 31.05./

	Времево разписание
	Дейности

	7.00ч.– 8. 00ч.
	· Прием на децата

	8.00ч. – 8.30ч.
	· Утринна гимнастика

	8.30ч. – 8.40ч.
	· Подготовка за закуска

	8. 40 – 9.00ч.
	· Закуска

	9.00ч. – 10.30ч.
	· Педагогическа ситуация
· Раздвижване
· Педагогическа ситуация

	10.30 ч.– 10.45 ч.
	Междинна закуска

	10.45 – 12.00ч.
	Допълнителни форми

	12.00ч.– 12.15ч.
	Подготовка за обяд

	12.15 ч.– 13. 00ч.
	Обяд

	13.00ч. – 15.00 ч.

	Почивка и обеден сън

	15.00ч.– 15.30ч
	Следобеден тоалет и ПИ

	15. 30.ч. – 16. 00ч.
	Подготовка за закуска и закуска

	16. 00ч. – 19. 00ч.
	· Педагогическа ситуация- до 1
· Допълнителни форми
· Индивидуална работа
· Изпращане на децата 



Според така направената организация на учебния ден,  съотношението между основни и допълнителни форми на педагогически взаимодействие  е 30% основни форми към 70% допълнителни форми. Допълнителните форми не се планират предварително, тъй като те се провеждат според конкретната ситуация и са мобилни.

Организация на деня в неучебно време /01.06. до 14.09./ за всички възрастови групи

	Времево разписание
	Дейности

	7.00ч.– 8. 00ч.
	· Прием на децата

	8.00ч. – 8.30ч.
	· Утринна гимнастика

	8.30ч. – 8.40ч.
	· Подготовка за закуска

	8. 40 – 9.10ч.
	· Закуска

	9.00ч. – 10.30ч.
	· Допълнителни форми на педагогическо взаимодействие

	10.30 ч.– 10.45 ч.
	· Междинна закуска

	10.45ч.– 12.00ч.
	· Допълнителни форми на педагогическо взаимидействие

	12.00ч.– 12.15ч.
	· Подготовка за обяд

	12.15 ч.– 13. 00ч.
	· Обяд

	13.00ч. – 15.30 ч.

	· Почивка и обеден сън

	15.30ч.– 16.00ч
	· Следобеден тоалет , подготовка за закуска и закуска

	16. 00ч. – 19. 00ч.
	· Допълнителни форми
· Свободни занимания по интереси
· Изпращане на децата



IX. Методи и форми за проследяване на резултатите от предучилищното образование
Проследяването на постиженията на децата се осъществява от учителите на съответната група в началото и в края на учебното време, както следва :
· До 15.10. за входно ниво
· До 20.05. за изходно ниво.
· В 14- дневен срок преди края на учебното време/31.05/ учителят на съответната подготвителна група установява готовността на детето за училище, посредством тест за училищна готовност, приет на педагогически съвет.
· За децата в първа група от 3г. до 3г. и 6м. се прави скрининг тест за ранно установяване на обучителни трудности при писмено заявено желание на родителите. Срок 15.11.

Резултатите от проследяването на постиженията на децата се вписват в ел.дневник на групата по приета единна матрица за описване на индивидуалните резултати на децата, а именно:
А- справя се самостоятелно
В- справя се с помощ
С- не се справя
След направено отчитане на резултатите от проследяване на нивото на постижения на детето, учителят уведомява родителите/настойниците.
В хода на престоя на детето в детската градина постиженията на детето /входяща и изходяща диагностика/ се съхраняват в детското портфолио, което в края на предучилищното образование се предава на родителите.

· Методи
1. Наблюдение
Основният метод за проследяване постиженията на децата. То е процес на целенасочено наблюдение на детското поведение в различни ситуации, в различни режимни моменти, различна среда по време на цялата учебна година.
2. Познавателни задачи
Задачите, които са използвани за установяване на резултатите по седемте образователни направления през учебната година са два вида:
· Задачи със структуриран отговор
· Задачи със свободен отговор
3. Практически задачи
Използват се по ОН „Изобразително изкуство”, „Физическа култура” , Конструиране и технологии” и „Музика“

· Форми за проследяване постиженията на децата
1. Продукти от дейността на децата през цялата учебна година
2. Детско портфолио


X. Механизъм за взаимодействие между участниците в предучилищното образование

Предучилищното образование като процес на възпитание, социализация , обучение и отглеждане на децата се осъществява чрез взаимодействие между участниците в него:
· Деца
· Родители
· Учители
· Директор
· Обществен съвет
· Община
· РУО и МОН
· Други институции

1. Цел
Механизмът цели  постигане на успешен учебно- възпитателен процес и положителни резултати чрез създаване на партнъорски отношения и ефективно сътрудничество.

2. Задачи
· Да обедини съществуващите и да открива нови ресурси за ефективно взаимодействие между участниците
· Да регламентира техните права и задължения
· Да определи формите на сътрудничество

3. Форми на сътрудничество
· Между деца, учители и родители
Формите на сътрудничество между участниците в образователния процес са две: групови и индивидуални.
· Индивидуални форми- среща/разговор, консултация, видове съобщения
· Групови форми – родителска среща, тренинги, анкети, включване на родителите в инициативи на детската градина и в ежедневната работа в групата.
· Други форми на комуникация- сайт на детската градина, фейсбук страница на детската градина и на всяка отделна група,информационни табла за родителите
· Сътрудничество с институциите
· Участие в проекти
· Съвместни инициативи
· Обмен на информация

4. Очаквани резултати
· Постигане на общи цели в сферата на социалната реализация на детето.
· Постигане на отношения, базирани на взаимно доверие, двупосочно общуване и комуникация.

XI. Тематично разпределение
Авторската програмна система за гражданско, здравно, екологично и интеркултурно образование е разработена като приложение към основната програмна система на ДГ „Мир“, реализирана по програмната система на издателство „Клет“ – „Анубис“.
В изпълнение на целите, задачите и очакваните резултати, заложени в авторската програмна система, са разработени четири тематични разпределения, които представляват неразделни приложения към авторската програмна система:
· гражданско образование; 
· здравно образование; 
· екологично образование; 
· интеркултурно образование. 
Тематичните разпределения представляват нейни неразделни приложения и осигуряват планирането, организацията и последователното реализиране на педагогическите ситуации във всички възрастови групи.
Разпределенията са разработени в съответствие с изискванията на Наредба № 13 от 21.09.2016 г. за гражданското, здравното, екологичното и интеркултурното образование, като отчитат възрастовите особености на децата, принципа на надграждане на компетентностите и спецификата на предучилищното образование.
За всяка възрастова група е предвидена по една допълнителна педагогическа ситуация седмично, или общо 36 педагогически ситуации за учебната година по всяко от четирите направления.
Всяко тематично разпределение е разработено в табличен вид и съдържа темите и очакваните резултати,  чрез които се реализират целите на авторската програмна система.



Забележка: При необходимост от преструктуриране за конкретната група, съответното се прави в отделна таблица и се утвърждава от директора. Тя се съхранява към основното разпределение и от учителите на групата 

Авторска Програмна система
за гражданско, здравно, екологично и интеркултурно образование




В ДГ „Мир“, обучението по гражданско, здравно, екологично и интеркултурно образование се осъществява във всички възрастови групи, чрез авторска програмна система, реализирана чрез една допълнителна педагогическа ситуация седмично, извън нормативно определения минимален брой педагогически ситуации, съгласно организацията на образователния процес в детската градина . Акцент в Програмната система се поставя върху възпитанието, като част от образователния процес и ролята на родителя за възпитанието на бъдещата личност. 

Концепция на програмната система:
Авторската програмна система е разработена в съответствие със Закона за предучилищното и училищното образование, Наредба № 5 за предучилищното образование и Наредба № 13 за гражданското, здравното, екологичното и интеркултурното образование. Представлява  единна концепция, която обединява гражданското, здравното, екологичното и интеркултурното образование в общ модел за изграждане на ценности, нагласи и ключови компетентности в предучилищна възраст. Съдържанието е организирано в четири тематични приложения, които осигуряват последователност, надграждане и практическа насоченост на обучението във всички възрастови групи. Обучението се реализира чрез игрови, практически, изследователски и интерактивни дейности, които поставят детето в активна позиция и подпомагат изграждането на устойчиви знания, умения, отношения и ценности.

Главна цел:
Придобиване на социални, граждански и интеркултурни компетентности и на компетентности, свързани със здравето и поддържане на устойчива околна среда.
Подцели:
1. Изграждане на автономна личност
2. Възпитаване в демократични ценности, прояви на взаимно уважение, разбирателство и сътрудничест
3. Изграждане на умения за критично мислене и разбиране на света, културата, религиите и околната среда
Образователни задачи:
1. Придобиване на знания и компетентности за:
· Общочовешките ценности и човешките права
· Многообразието от идентичности в обществото
· Здравето и здравословния начин на живот
· Опазване на природата и опазване на устойчива околна среда
Възпитателни задачи:
· Формиране на нравствени ценности
· Възпитание в толерантност и уважение към другите / интеркултурно възпитание
· Възпитание в отговорност и дисциплина
· Преодоляване на агресията и позитивни междуличностни отношения
· Гражданско възпитание за активна гражданска позиция
· Възпитание в хуманност
· Възпитание в патриотизъм
· Здравно възпитание
· Екологично възпитание

Основни дейности:
1. Дейности, реализирани в педагогически ситуации
2. Дейности, реализирани като допълнителни форми на педагогическо взаимодействие
· Осъществяват се на територията на детската градина
· Осъществяват се извън детската градина- посещения на обществени институции, културни и образователни организации, природни обекти, здравни заведения, производствени предприятия и други обекти, свързани с реализиране целите на програмната система.
· Съвместни дейности с други образователни институции- сътрудничество с детски градина на територията на страната и извън нея
3. Партньорски дейности с родители 



ПРОГРАМНАТА СИСТЕМА Е ПРИЕТА НА ПЕДАГОГИЧЕСКИ СЪВЕТ №1/15.09.2020Г. С РЕШЕНИЕ №4 И Е НЕРАЗДЕЛНА ЧАСТ ОТ СТРАТЕГИЯ ЗА РАЗВИТИЕ НА ДГ „МИР“ ЗА ПЕРИОДА 2020/2024

Програмната система е актуализирана с решение на ПС №2/05.10.2023г. и e неразделна част от Стратегията за развитие на детската градина за периода 2021/2025г 
Програмната система е актуализирана с решение № ..............на ПС № 3 /11.11.2024. и e неразделна част от Стратегията за развитие на детската градина за периода 2021/2025г
Програмната система е актуализирана с решение № 6 на ПС № 1 /14.09.2026г. и e неразделна част от Стратегията за развитие на детската градина за периода 2026/2030г.

